80-те години на 20 век са период на криза в националния отбор. На фона на клубните успехи на Гьотеборг, националният отбор не успява да постигне нищо значимо и пропуска световните първенства през 1982 и 1986 и европейските първенства през 1980, 1984 и 1988. Възраждането на отбора започва в края на 80-те години с идването на играчи като Томас Бролин, Клаас Ингесон, Мартин Далин и много други. В квалификациите за Световното първенство през 1990, Швеция изненадващо печели групата си, изпреварвайки Англия и Полша. Това е и първото участие на голям форум след Световното през 1978.